
15 Νοεμβρίου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 5093 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Ρύθμιση άσκησης Θήρας στον υγροβιότοπο του 
Αμβρακικού κατά τις τρέχουσες κυνηγετικές περι¬ 
όδους 2018-2019 και 2019-2020. 

2 

Σύσταση επιτροπής καθορισμού λατομικών πε¬ 
ριοχών Περιφερειακής Ενότητας Μεσσηνίας της 
Περιφέρειας Πελοποννήσου. 

3 

Ολοκλήρωση, οριστικοποίηση κόστους και έναρ¬ 
ξη παραγωγικής λειτουργίας επένδυσης της 
επιχείρησης «ΓΟΓΓΑΚΗΣ ΑΝΩΝΥΜΗ ΕΜΠΟΡΙΚΗ 
και ΒΙΟΜΗΧΑΝΙΚΗ ΕΤΑΙΡΕΙΑ» με δ.τ. «ΓΟΓΓΑΚΗΣ 
ΑΕΒΕ», του ν. 3908/2011». 

4 

Συμπλήρωση της υπ' αρ. 6226/20-09-2018 (ΦΕΚ 
4394/Β702-10-2018) απόφασης καθιέρωσης ερ¬ 
γασίας καθ' υπέρβασης του υποχρεωτικού ωρα¬ 
ρίου των υπαλλήλων Δημοσίου Δικαίου του Δ. 
Νίκαιας-Αγ. 1. Ρέντη. 


ΑΠΟΦΑΣΕΙΣ 

Αριθμ. 160757 

Α.Β.Α.Δ. 4/4 _ (1) 

Ρύθμιση άσκησης Θήρας στον υγροβιότοπο του 
Αμβρακικού κατά τις τρέχουσες κυνηγετικές πε¬ 
ριόδους 2018-2019 και 2019-2020. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

1) Του ν. 2503/1997 (ΦΕΚ 107 Α') «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις». 

2) Του ν. 2647/1998 «Μεταβίβαση αρμοδιοτήτων στις 
Περιφέρειες και την Αυτοδιοίκηση και άλλες διατάξεις». 

3) Του άρθρου 28 του ν. 4325/2015 «Εκδημοκρατι¬ 
σμός της Διοίκησης - Καταπολέμηση γραφειοκρατίας 
και Ηλεκτρονική Διακυβέρνηση. Αποκατάσταση αδικιών 
και άλλες διατάξεις». 


4) Του ν. 4368/2016 (ΦΕΚ 21 Α') «Μέτρα για την επι¬ 
τάχυνση του κυβερνητικού έργου και άλλες διατάξεις». 

5) Της αριθ. 13912/15-5-2017 απόφασης του Υπουρ¬ 
γού Εσωτερικών (ΦΕΚ 250/τ. Υ.Ο.Δ.Δ./26-5-2017 με την 
οποία διορίστηκε Συντονιστής της Αποκεντρωμένης 
Διοίκησης Ηπείρου - Δυτικής Μακεδονίας ο Μιχελάκης 
Βασίλειος του Πολυκάρπου. 

6) Την αριθ. οικ.82395/01 -06-2018 (ΦΕΚ 2352/τ.Β7 
20-06-2018),απόφαση του Συντονιστή της Αποκεντρω¬ 
μένης Διοίκησης Ηπείρου - Δυτ. Μακεδονίας, περί μετα¬ 
βίβασης αρμοδιοτήτων και παροχής εξουσιοδότησης 
υπογραφής διοικητικών πράξεων και εγγράφων «Με 
εντολή Συντονιστή Αποκεντρωμένης Διοίκησης Ηπείρου - 
Δυτικής Μακεδονίας» στον Προϊστάμενο της Γενικής 
Δ/νσης Δασών και Αγροτικών Υποθέσεων και στους Προ¬ 
ϊστάμενους των Υπηρεσιών Γενικής Δ/νσης Δασών και 
Αγροτικών Υποθέσεων. (ΑΔΑ: ΨΠ4ΥΟΡ1Γ-ΜΡ8). 

7) Του άρθρου 280 του ν. 3852/2010 (ΦΕΚ 87/Α7 
7-6-2010) «Νέα αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

8) Του π.δ. 141 (ΦΕΚ 234/27-12-2010) «Οργανισμός 
της Αποκεντρωμένης Διοίκησης Ηπείρου-Δυτικής Μα¬ 
κεδονίας», όπως τροποποιήθηκε με το άρθρο 92 του 
ν. 4446/2016 (ΦΕΚ 240 Α722-12-2016) «Πτωχευτικός Κώ¬ 
δικας, Διοικητική Δικαιοσύνη, Τέλη - Παράβολα, Οικει- 
οθελής αποκάλυψη φορολογητέας ύλης παρελθόντων 
ετών, Ηλεκτρονικές συναλλαγές, Τροποποιήσεις του 
ν. 4270/2014 και λοιπές διατάξεις. 

9) Του άρθρου 258 παρ. 5 του ν.δ. 86/1969 «περί Δα¬ 
σικού Κώδικα» που προστέθηκε με την παρ. 3 του άρ¬ 
θρου 7 του ν.δ. 177/1975 «περί αντικαταστάσεως και 
συμπληρώσεως διατάξεων τινών του ν.δ. 86/1969». 

10) Του ν. 3469/2006 «Εθνικό Τυπογραφείο, Εφημερίς 
της Κυβερνήσεως και λοιπές διατάξεις». 

2. Την αριθ. 414985/22-11-85 κοινή υπουργική απόφα¬ 
ση των Υπουργών Εθνικής Οικονομίας και Γεωργίας σχε¬ 
τικά με τα μέτρα διαχείρισης της άγριας πτηνοπανίδας 
όπως αυτή τροποποιήθηκε με τις 366599/16-12-1996, 
294283/23-12-1997 και 87578/703/6-3-2007 κοινές 
υπουργικές αποφάσεις. 

3. Την υπ' αριθ. 11989/14-3-2008 κοινή υπουργική 
απόφαση «Χαρακτηρισμός των χερσαίων, υδάτινων 
και θαλάσσιων περιοχών του Αμβρακικού κόλπου ως 
Εθνικού Πάρκου και καθορισμός χρήσεων, όρων και 
περιορισμών». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5093/15.11.2018 


4. Την αριθ. 173672/1570/17-9-2018 (ΦΕΚ4142Β7 
20-9-2018) απόφαση του Αναπληρωτή Υπουργού Πε¬ 
ριβάλλοντος και Ενέργειας "Ρυθμίσεις Θήρας στο Εθνικό 
Υγροτοπικό Πάρκο Αμβρακικού". 

5. Την αριθ. 143542/2086/10-8-2018 (ΦΕΚ 3416/τ.Β7 
10-8-2018) απόφαση του Αναπληρωτή Υπουργού Πε¬ 
ριβάλλοντος και Ενέργειας, αναφορικά με τις ρυθμίσεις 
Θήρας για την περίοδο 2018-2019. 

6. Την αριθμ. 173591/1629/17-9-2018 απόφαση του 
Αναπληρωτή Υπουργού Περιβάλλοντος και Ενέργειας 
περί «Τοπικού σχεδίου δράσης για την προστασία προ- 
στατευόμενων και μη ειδών της άγριας πανίδας στην 
περιοχή του Εθνικού Πάρκου Υγροτόπων Αμβρακικού». 

7. Την με αριθ. 139327/1834/29-3-2016 διαταγή του 
Υπουργείου Περιβάλλοντος και Ενέργειας, αναφορικά με 
τη δημοσίευση των Δασικών Απαγορευτικών Διατάξεων 
(ΔΑΔ) στην Εφημερίδα της Κυβερνήσεως. 

8. Τη θετική εισήγηση του προϊσταμένου της Δ/νσης 
Δασών Άρτας Εμμανουήλ Γοργόλη, αποφασίζουμε: 

Ρυθμίζουμε την άσκηση Θήρας στον υγροβιότοπο του 
Αμβρακικού κατά τις τρέχουσες κυνηγετικές περιόδους 
2018-2019 και 2019-2020 ως εξής: 

Α) Απαγορεύουμε το κυνήγι όλων των θηρεύσιμων 
ειδών στην έκταση της Ζώνης Α του Εθνικού Υγροτο- 
πικού Πάρκου Αμβρακικού, που περιλαμβάνεται εντός 
των διοικητικών ορίων του Νομού Άρτας, έτσι όπως αυτή 
οριοθετείται στην κοινή υπουργική απόφαση 11989/ 
14-3-2008, με την εξαίρεση που ακολουθεί. 

Β) Επιτρέπουμε την άσκηση Θήρας, στα πλαίσια της 
ρυθμιστικής απόφασης Θήρας του ΥΠΕΝ για το χρονικό 
διάστημα έως 20-9-2020, ως εξής: 

Γ.1 Περιοχή 1η Τραγάνα - Μπούκα - Παλιόφουρνος 
(Δήμος Ν. Σκουφά), εμβαδού χιλίων τετρακοσίων είκοσι 
(1420) στρεμμάτων. 

Ευρίσκεται στο Νοτιοανατολικό Τμήμα του Νομού 
Άρτας νότια της Κοινότητας Κομμένου 

Οριοθετείται από 

Ανατολικά: Από επαρχιακό δρόμο Μπούκας - Κομμένου. 

Δυτικά: Από ανατολική όχθη ποταμού Αράχθου. 

Βόρεια: Όρια σχημ/νων τηγανιών ορυζοκαλ/ιων. 

Νότια: Όριο ακτογραμμής Αμβρακικού κόλπου. 

Γ.2 Περιοχή 2η, Καλάμι - Λόγγος - Μπούκα (Δήμος Ν. 
Σκουφά), εμβαδού τεσσάρων χιλιάδων επτακοσίων πε¬ 
νήντα (4750) στρεμμάτων. 

Ευρίσκεται στο Νοτιοανατολικό Τμήμα του Νομού 
Άρτας νότια της Κώμης Νεοχωρίου 

Οριοθετείται από 

Ανατολικά: Από δυτική όχθη ποταμού Αράχθου. 

Δυτικά: Όριο ακτογραμμής Αμβρακικού κόλπου. 

Βόρεια: Όριο καρόδρομου Νεοχωρίου - Παλιομπούκας. 

Νότια: Όριο ακτογραμμής Αμβρακικού κόλπου και 
πλημμυρών. 

Γ.3 Περιοχή 3η Παλιοκόπρια - Φιδόκαστρο (Δήμος 
Ν. Σκουφά), εμβαδού τεσσάρων χιλιάδων εννιακοσίων 
(4900) στεμμάτων. 


Ευρίσκεται στο Νότιο Τμήμα του Νομού Άρτας, ανατο¬ 
λικά της ζώνης Α1 και Ν.Δ. της Κώμης Νεοχωρίου 

Οριοθετείται από 

Ανατολικά: Από δρόμο Νεοχωρίου προς Κόφτρα. 

Δυτικά: Από τάφρο Φιδοκάστρου. 

Βόρεια: Έσχατο όριο κυπρινοτροφείου ΗΕΙΡΑ προς 
παλιό Σκουπιδότοπο Νεοχωρίου. 

Νότια: Όριο ακτογραμμής Αμβρακικού κόλπου. 

Γ.4 Περιοχή 4η, Λακοπούλα (Δήμος Αρταίων), εμβαδού 
τετρακοσίων εβδομήντα οκτώ (478) στρεμμάτων. 

Ευρίσκεται στο Νότιο Τμήμα του Νομού Άρτας, Νότια 
της Κοινότητας Καλογερικού και Ν.Δ. της Κοινότητας 
Μύτικα 

Οριοθετείται από 

Ανατολικά: Από τάφρο Μύτικα προς Βόρεια ακτή Λι¬ 
μνοθάλασσας Λογαρού. 

Δυτικά: Από όρμο Καλογερικού - Βόρεια ακτή Λιμνο¬ 
θάλασσας Λογαρού. 

Βόρεια: Όριο πλημμυρών και γεωργικών εκτάσεων 
Κοινότητας Καλογερικού. 

Νότια: Όριο ακτογραμμής Λιμνοθάλασσας Λογαρού. 

Γ.5 Περιοχή 5η, Φραξόλακα (Δήμος Αρταίων), εμβαδού 
χιλίων διακοσίων (1200) στρεμμάτων. 

Ευρίσκεται στο ΝοτιοδυτικόΤμήματου ΝομούΆρτας, 
Νοτιοδυτικά της Κοινότητας Καλογερικού και βόρεια της 
Κοινότητας Κορωνησίας 

Οριοθετείται από 

Ανατολικά: Από τάφρο που διαχωρίζει την γεωργική 
έκταση και τα πλημμυρικά νερά της Λιμνοθάλασσας 
Λογαρού. 

Δυτικά: Από επαρχιακό δρόμο Άρτας - Κορωνησίας. 

Βόρεια: Από επαρχιακό δρόμο Άρτας - Κορωνησίας. 

Νότια: Όριο ακτογραμμής Λιμνοθάλασσας Λογαρού 
και στο σημείο της συνάντησης του δρόμου και της Λι¬ 
μνοθάλασσας Λογαρού 

Γ.6 Περιοχή 6η Θολή και Κουμουτσινός (Δήμος Αρταί¬ 
ων), εμβαδού τεσσάρων χιλιάδων (4000) στρεμμάτων 

Ευρίσκεται στο Νοτιοδυτικό-ΔυτικόΤμήμα του Νομού 
Άρτας, Νοτιοδυτικά της Κοινότητας Στρογγυλής - Δυτικά 
της Κοινότητας Βίγλας 

Οριοθετείται από 

Ανατολικά: Από λουρονησίδα με Λιμνοθάλασσα Τσου- 
καλιό. 

Δυτικά: Από ανάχωμα νότια της Κοινότητας Πέτρα και 
ανατολική όχθη ποταμού Λούρου. 

Βόρεια: Από λουρονησίδα με Λιμνοθάλασσα Ροδιά. 

Νότια: Από τάφρο και προέκταση λουρονησίδας και 
του δρόμου των ιβαρίων Κορωνησίας προς τις εκβολές 
του ποταμού Λούρου Οι παραπάνω περιοχές αποτυπώ- 
νονται στο συνημμένο χάρτη (με συντεταγμένες ΕΓΣΑ 
87) κλίμακας 1:100.000, που συνοδεύει την παρούσα. 

Η ισχύς της παρούσας αρχίζει από τη δημοσίευσή της 
στο ΦΕΚ και λήγει στις 20-9-2020. Οι παραβάτες θα τιμω¬ 
ρούνται σύμφωνα με τις ισχύουσες διατάξεις. 

Από την απόφαση αυτή δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 8 Οκτωβρίου 2018 
Ο Συντονιστής Αποκεντρωμένης Διοίκησης 
ΒΑΣΙΛΕΙΟΣ ΜΙΧΕΛΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 5093/15.11.2018 


Αριθμ. 268550/64328 (2) 

Σύσταση επιτροπής καθορισμού λατομικών πε¬ 
ριοχών Περιφερειακής Ενότητας Μεσσηνίας της 
Περιφέρειας Πελοποννήσου. 

Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ 

Έχοντας υπόψη: 

1. Το ν. 3852/2010 (ΦΕΚ 87/Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης», όπως ισχύει. 

2. Το π.δ. 131/2010 (ΦΕΚ 224/Α727-12-2010) «Οργα¬ 
νισμός της Περιφέρειας Πελοποννήσου», όπως ισχύει. 

3. Τις αποφάσεις του Περιφερειάρχη Πελοποννήσου με 
αριθμ. 839/01-02-2011 (ορθή επανάληψη) «Τοποθέτηση 
Προϊσταμένων Διευθύνσεων, Τμημάτων και προσωπικού 
της Δ/νσης Ανάπτυξης της Περιφέρειας Πελοποννήσου», 
205/83/01 -2012 «Εξακολούθηση άσκησης καθηκόντων 
υπηρετούντων υπαλλήλων σε θέσεις Προϊσταμένων...» 
και Φ5.1/οικ. 155915/37422/12-6-2018 «Κατανομή υπαλ¬ 
λήλων που υπηρετούν στη Δ/νση Βιομηχανίας Ενέργειας 
και Φυσικών Πόρων της Γενικής Δ/νσης Ανάπτυξης της 
Περιφέρειας Πελοποννήσου». 

4. Τις διατάξεις των άρθρων 43 - 72 του Μέρους Β' 
«Έρευνα και εκμετάλλευση λατομικών ορυκτών και άλ¬ 
λες διατάξεις», του ν. 4512/2018 (ΦΕΚ 5/Α72018) «Ρυθ¬ 
μίσεις για την εφαρμογή των Διορθωτικών Μεταρρυθμί¬ 
σεων του Προγράμματος Οικονομικής Προσαρμογής και 
άλλες διατάξεις» και ειδικότερα της παρ. 1 του άρθρου 
47 «Διαδικασία καθορισμού λατομικών περιοχών». 

5. Την υπ' αριθμ. 168794/9-8-2018 (ΦΕΚ 4329/Δ7 
1-10-2018) απόφαση του Συντονιστή της Αποκεντρω¬ 
μένης Διοίκησης Πελοποννήσου - Δυτικής Ελλάδας και 
Ιονίου «Έγκριση καθορισμού λατομικών περιοχών στην 
Περιφερειακή Ενότητα Μεσσηνίας της Περιφέρειας Πε¬ 
λοποννήσου». 

6. Το υπ' αριθμ. οικ. 111044/26640/30-4-2018 έγγραφο 
μας προς τις υπηρεσίες των περιπτώσεων (β), (δ), (ε), (ζ) 
και (η) της παρ. 1 του άρθρου 47 του 4512/2018, με το 
οποίο ζητήσαμε τον ορισμό - υπόδειξη εκπροσώπων 
τους για τη συγκρότηση της αναφερόμενης στο θέμα 
Επιτροπής. 

7. Τις παρακάτω αποφάσεις - έγγραφα, με τα οποία ορί¬ 
στηκαν - υπεδείχθησαν εκπρόσωποι για τη συγκρότηση 
της εν λόγω επιτροπής και συγκεκριμένα: 

7.1 .Την υπ' αριθμ. ΔΛΜΑΥ/Β/Φ.6.12/οικ.181770/3024/ 
5-8-2016 απόφαση και το υπ’αρίθμ. ΔΛΜΑΥ/Β/Φ.6.12.14/ 
171114/397/6-3-2018 έγγραφο της Δ/νσης Λατομείων 
Μαρμάρων και Αδρανών Υλικών της Γενικής Δ/νσης 
Ορυκτών Πρώτων Υλών της Γενικής Γραμματείας Ενέρ¬ 
γειας και Ορυκτών Πρώτων Υλών του Υπουργείου Περι¬ 
βάλλοντος και Ενέργειας. 

7.2. Το υπ’ αριθμ. 2371/17-5-2018 έγγραφο του Ιν¬ 
στιτούτου Γεωλογικών και Μεταλλευτικών Ερευνών 
(Ι.Γ.Μ.Ε.). 

7.3. Το υπ' αριθμ. 17587/1711/11-5-2018 έγγραφο της 
Δ/νσης Τεχνικών Υπηρεσιών του Δήμου Καλαμάτας. 

7.4. Το υπ' αριθμ. ΥΠ.ΠΟ.Α/ΓΔΑΠΚ/284670/204133/ 
22-6-2018 έγγραφο της Γενικής Δ/νσης Αρχαιοτήτων και 
Πολιτιστικής Κληρονομιάς του Υπουργείου Πολιτισμού 
και Αθλητισμού. 


7.5. Την υπ' αριθμ. 38/2018 απόφαση του Δ.Σ. Περιφε¬ 
ρειακής Ένωσης Δήμων Πελοποννήσου. 

7.6. Το υπ’ αριθμ. 214443/4-10-2018 έγγραφο της 
Δ/νσης Δασών Μεσσηνίας. 

8. Την ανάγκη συγκρότησης της Επιτροπής Καθορι¬ 
σμού Λατομικών Περιοχών Π.Ε. Μεσσηνίας η οποία θα 
κληθεί επανεξετάσει και να εισηγηθεί αρμοδίως τόσο 
για τη δημόσια Λατομική Περιοχή που βρίσκεται στη 
θέση «Τσούκα» τηςΤ.Κ. Λεύκης της Δ.Ε. Γαργαλιάνων του 
Δήμου Τριφυλίας που ζητείται από την Αποκεντρωμένη 
Διοίκηση Πελοποννήσου, Δυτικής Ελλάδος και Ιονίου, 
όσο και άλλες λατομικές περιοχές στις οποίες θα διαπι¬ 
στωθούν ανάλογα θέματα κατά την ενεργοποίηση τους. 

9. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού προϋπολογι¬ 
σμού, αποφασίζουμε: 

Α. Συστήνουμε, στο πλαίσιο των διατάξεων της παρ.1 
του άρθρου 47 του 4512/2018, στην Περιφέρεια Πελο¬ 
ποννήσου την Επιτροπή Καθορισμού Λατομικών Περιο¬ 
χών Περιφερειακής Ενότητας Μεσσηνίας, ως κατωτέρω: 

1. Εκπρόσωπος του Υπουργείου Περιβάλλοντος και 
Ενέργειας ο Ζαφειράτος Ιωάννης Μηχανικός Μεταλλείων 
Προϊστάμενος Τμήματος της Δ/νσης Νοτίου Ελλάδοςτου 
Σώματος Επιθεώρησης Περιβάλλοντος, Ενέργειας, Δόμη¬ 
σης και Μεταλλείων του ιδίου Υπουργείου, ως πρόεδρος, 
με αναπληρωτή τούτον Βαϊδάνη Μιχαήλ Μηχανικό Με¬ 
ταλλείων επιθεωρητή της ιδίας Δ/νσης. 

2. Εκπρόσωπος της Δ/νσης Δασών Μεσσηνίας ο Φούρ¬ 
κας Κωνσταντίνος Δασολόγος, με αναπληρωτή του τον 
Γεωργακόπουλο Δημήτριο Δασολόγο, υπάλληλοι της 
ιδίας υπηρεσιακής μονάδας. 

3. ΕκπρόσωποςτηςΔιεύθυνσηςΤεχνικώνΈργων Περι¬ 
φερειακής Ενότητας Μεσσηνίας η Μαραβά Κωνσταντίνα 
Πολιτικός Μηχανικός, με αναπληρωτή της τον Μπεχράκη 
Κυριάκο Πολιτικό Μηχανικό, υπάλληλοι της ιδίας υπηρε¬ 
σιακής μονάδας. 

4. Εκπρόσωπος των Τεχνικών Υπηρεσιών του Δήμου 
της Έδρας του Νομού η Λυκουργιά Χριστίνα Αγρονό¬ 
μος Τοπογράφος Μηχανικός, με αναπληρωτή της τον 
Παπουτσή Κωνσταντίνο Πολιτικό Μηχανικό, υπάλληλοι 
της ιδίας υπηρεσιακής μονάδας. 

5. Εκπρόσωποςτου Υπουργείου Πολιτισμού και Αθλη¬ 
τισμού ο Κοσμόπουλος Δημοσθένης Αρχαιολόγος της 
ΕΦΑ Μεσσηνίας, με αναπληρωτή του την Κυλάφη Μαρία 
Αρχαιολόγο ιδίας υπηρεσιακής μονάδας. 

6. Εκπρόσωπος της Διεύθυνσης Περιβάλλοντος και 
Χωρικού Σχεδιασμού της Περιφέρειας Πελοποννήσου η 
Ρηγούλια Σουλτάνα ΑγρονόμοςΤοπογράφος Μηχανικός 
ΠροϊσταμένηΤμήματοςτης ιδίας Δ/νσης, με αναπληρω¬ 
τή τηςτον Κατσάμπα Ηλία Χημικό Μηχανικό Προϊστάμε¬ 
νο Τμήματος της ιδίας Δ/νσης. 

7. Εκπρόσωποςτου Ι.Γ.Μ.Ε. ο Παπατρέχας ΧρήστοςΔρ 
Γεωλόγος της Δ/νσης Κοιτασματολογίαςτων Κεντρικών 
Υπηρεσιών, με αναπληρωτή του τον Μαράντο Ιωάννη 
Δρ Γεωλόγο, υπάλληλο της ιδίας υπηρεσιακής μονάδας. 

8. Εκπρόσωπος των Ο.Τ.Α. ο Μπαρκάς Χρίστος Πολι¬ 
τικός Μηχανικός υπάλληλος του Δήμου Τριφυλίας, με 
αναπληρωτή την Γκόνη ΑσπασίαΤοπογράφο Μηχανικό 
Τ.Ε. υπάλληλο του ιδίου Δήμου. 

Β. Έργο της αναφερόμενης Επιτροπής, η λειτουργία της 
οποίας, μέχρι την έκδοση της υπουργικής απόφασης του 
εδαφίου (β') της παρ. 1 του άρθρου 65 σύμφωνα με τις 
διατάξεις της παρ. 24 του άρθρου 68 του ν. 4512/2018, 
εξακολουθεί να διέπεται από την υπουργική απόφα¬ 
ση ΔΙΟ/Β/Φ6.12.Γεν/οικ.23981/4322/20-12-2013 (ΦΕΚ 
3432/Β72013) «Λειτουργία επιτροπών καθορισμού λα¬ 
τομικών περιοχών», είναι η επανεξέταση και η εισήγη¬ 
ση προς τον Περιφερειάρχη, με ειδικώς συντασσόμενη 
έκθεση της, τόσο της δημόσιας Λατομικής Περιοχής 
που βρίσκεται στη θέση «Τσούκα» τηςΤ.Κ. Λεύκης της 
Δ.Ε. Γαργαλιάνων του Δήμου Τριφυλίας, όσο και άλλες 
λατομικές περιοχές της ιδίας Περιφερειακής Ενότητας 
στις οποίες θα διαπιστωθούν ανάλογα θέματα κατά την 
ενεργοποίηση τους. 

Γ. Κατά της απόφασης αυτής επιτρέπεται, σε οποιον- 
δήποτε έχει έννομο συμφέρον, προσφυγή για παράβαση 
νόμου ενώπιον του Συντονιστή Αποκεντρωμένης Διοί¬ 
κησης Πελοποννήσου, Δυτικής Ελλάδας και Ιονίου σε 
προθεσμία δεκαπέντε (15) ημερών από τη δημοσίευση 
της ή την ανάρτηση της στο διαδίκτυο ή από την κοινο¬ 
ποίηση της ή αφότου έλαβε γνώση αυτής, σύμφωνα με 
τις διατάξεις των άρθρων 227 και 238 του ν. 3852/2010. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 10 Οκτωβρίου 2018 
Ο Περιφερειάρχης 
ΠΕΤΡΟΣΤΑΤΟΥΛΗΣ 


(3) 

Ολοκλήρωση, οριστικοποίηση κόστους και έναρ¬ 
ξη παραγωγικής λειτουργίας επένδυσης της επι¬ 
χείρησης «ΓΟΓΓΑΚΗΣ ΑΝΩΝΥΜΗ ΕΜΠΟΡΙΚΗ και 
ΒΙΟΜΗΧΑΝΙΚΗ ΕΤΑΙΡΕΙΑ» με δ.τ. «ΓΟΓΓΑΚΗΣ 
ΑΕΒΕ», του ν. 3908/2011». 

Με την ΙΕ/77232/31357/Π 11/6/00017/Ε/ν. 3908/2011/ 
08-10-2018 απόφαση του Περιφερειάρχη Ιόνιων Νησιών, 
ολοκληρώθηκε η επένδυση της επιχείρησης «ΓΟΓΓΑΚΗΣ 
ΑΝΩΝΥΜΗ ΕΜΠΟΡΙΚΗ και ΒΙΟΜΗΧΑΝΙΚΗ ΕΤΑΙΡΕΙΑ» με 
δ.τ. «ΓΟΓΓΑΚΗΣ ΑΕΒΕ» (φορέας), που αφορά σε «ΙΔΡΥΣΗ 
ΜΟΝΑΔΑΣ ΕΠΕΞΕΡΓΑΣΙΑΣ ΚΑΙ ΤΥΠΟΠΟΙΗΣΗΣ ΚΡΕΑΤΟΣ - 
ΠΟΥΛΕΡΙΚΩΝ και ΠΑΡΑΓΩΓΗΣ ΚΡΕΑΤΟΣΚΕΥΑΣΜΑΤΩΝ 
(ΚΑΔ 2008 κύριου κλάδου δραστηριότητας: 10.11)», στη 
"ΘΕΣΗ ΚΑΜΠΟΣ - ΣΟΛΑΡΓ, του "ΔΗΜΟΥ ΚΕΡΚΥΡΑΣ", στο 
"ΝΟΜΟ ΚΕΡΚΥΡΑΣ" της "ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ". 

Το συνολικό πραγματοποιούμενο κόστος της επένδυ¬ 
σης οριστικοποιείται στο ποσό του ενός εκατομμυρίου 
εκατόν δέκα οκτώ χιλιάδων τετρακοσίων σαράντα εννιά 
ευρώ και είκοσι πέντε λεπτών (1.118.449,25 €) και το 
ενισχυόμενο κόστος της επένδυσης οριστικοποιείται 
στο ποσό του ενός εκατομμυρίου εκατό χιλιάδων ευρώ 
( 1 . 100 . 000,00 €). 

Η ιδία συμμετοχή ορίστηκε στο ποσό των εξακοσίων 
ογδόντα δύο χιλιάδων ευρώ (682.000,00 €), που αποτελεί 
ποσοστό 62,00%, του συνολικού ενισχυόμενου κόστους 


της επένδυσης ύψους ενός εκατομμυρίου εκατό χιλιά¬ 
δων ευρώ (1.100.000,00 €). 

Το ύψος της ενίσχυσης, που αναφέρεται στην παρα¬ 
πάνω απόφαση και χορηγείται με τη μορφή της επι¬ 
χορήγησης ορίζεται στο ποσό των τριακοσίων οκτώ 
χιλιάδων ευρώ (308.000,00 €), που αποτελεί ποσοστό 
28,00% του συνολικού ενισχυόμενου κόστους της επέν¬ 
δυσης ύψους ενός εκατομμυρίου εκατό χιλιάδων ευρώ 
( 1.100 . 000,00 €). 

Το ύψος της ενίσχυσης, που αναφέρεται στην παρα¬ 
πάνω απόφαση και χορηγείται με τη μορφή της φορο¬ 
απαλλαγής ορίζεται στο ποσό των εκατόν τριάντα δύο 
χιλιάδων ευρώ (132.000,00 €), που αποτελεί ποσοστό 
12,00% του συνολικού ενισχυόμενου κόστους της επέν¬ 
δυσης ύψους ενός εκατομμυρίου εκατό χιλιάδων ευρώ 
( 1.100 . 000,00 €). 

Το ύψος του τραπεζικού δανείου, που αναφέρεται 
στην παραπάνω απόφαση, ορίζεται στο ποσό των εκα¬ 
τόν δέκα χιλιάδων ευρώ (110.000,00 €), που αποτελεί 
ποσοστό 10,00% του συνολικού ενισχυόμενου κόστους 
της επένδυσης ύψους ενός εκατομμυρίου εκατό χιλιά¬ 
δων ευρώ (1.100.000,00 €). 

Ημερομηνία ολοκλήρωσης και έναρξης παραγωγικής 
λειτουργίας της επένδυσης της επένδυσης ορίσθηκε 28- 
09-2016. 

Εγκρίθηκε η καταβολή του υπόλοιπου της επιχο¬ 
ρήγησης, ποσού διακοσίων είκοσι χιλιάδων ευρώ 
( 220 . 000,00 €). 

Εγκρίθηκε η καταβολή της φοροαπαλλαγής εκατόν 
τριάντα δύο χιλιάδων ευρώ (132.000,00 €). 

Δεν απαιτείται γνωμοδότηση της Γνωμοδοτικής Επι¬ 
τροπής του άρθρου 7 παρ. 15 του ν. 3299/2004, σύμ¬ 
φωνα με το άρθρο 16, παρ. 2, του ν. 3908/2011 και του 
π.δ. 33/2011. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Περιφερειάρχης 
ΘΕΟΔΩΡΟΣ ΓΑΛΙΑΤΣΑΤΟΣ 


Αριθμ. 6724 _ (4) 

Συμπλήρωση της υπ' αρ. 6226/20-09-2018 (ΦΕΚ 
4394/Β702-10-2018) απόφασης καθιέρωσης ερ¬ 
γασίας καθ'υπέρβασης του υποχρεωτικού ωρα¬ 
ρίου των υπαλλήλων Δημοσίου Δικαίου του Δ. 
Νίκαιας - Αγ. I. Ρέντη. 

Ο ΔΗΜΑΡΧΟΣ ΝΙΚΑΙΑΣ - ΑΓΙΟΥ ΙΩΑΝΝΗ ΡΕΝΤΗ 

Έχοντας υπόψη: 

Ι.Τις διατάξεις του άρθρου 58 του ν. 3852/2010. 

2. Τις διατάξεις του άρθρου 20Α του ν. 4354/2015 (ΦΕΚ 
176/16-12-2015) «Διαχείριση των μη εξυπηρετούμενων 
δανείων, μισθολογικές ρυθμίσεις και άλλες επείγουσες 
διατάξεις εφαρμογής της συμφωνίας δημοσιονομικών 
στόχων και διαρθρωτικών μεταρρυθμίσεων». 

3. Το άρθρο 48 παρ. 3 του Κώδικα Κατάστασης Δημο¬ 
τικών και Κοινοτικών Υπαλλήλων που κυρώθηκε με το 
άρθρο πρώτο του ν. 3584/2007,143 Α'. 

4. Τις διατάξεις του άρθρου 31, παρ. 2 του ν. 4288/2014, 
σχετικά με τις υπερωρίες προσωπικού ΟΤΑ Α' βαθμού 
που ανήκει σε υπηρεσίες καθ/τας. 

5. Τις με αρ. πρωτ. 7716/7458/01-03-2012 και 
25281/22880/11-06-2012 αποφάσεις του Γενικού 
Γραμματέα Αποκεντρωμένης Διοίκησης Αττικής, οι 
οποίες δημοσιεύθηκαν στα ΦΕΚ 710/τ.Β'/12-03-2012 και 
2002/τ.Β719-06-2012 και με τις οποίες καθιερώνεται η 
λειτουργία διαφορετικού ωραρίου ορισμένων υπηρε¬ 
σιών του Δήμου. 

6. Την ανάγκη αντιμετώπισης των αναγκών των υπη¬ 
ρεσιών που λειτουργούν σε 12ωρη ή 24ωρη βάση κα¬ 
θώς και την ανάγκη αντιμετώπισης των εκτάκτων επο¬ 
χιακών και απρόβλεπτων υπηρεσιακών αναγκών των 
υπολοίπων υπηρεσιών του Δήμου του ήδη υπάρχοντος 
προσωπικού, λόγω μη επαρκούς προσωπικού για την 
στελέχωση των υπηρεσιών λόγω συνταξιοδοτήσεων, 
παραιτήσεων κ.λπ. 

7. Το υπ' αριθμ. 52513/08/10/2018 έγγραφο του 
Τμήματος Προϋπολογισμού Οικονομικής Πληροφόρη¬ 
σης και Υποστήριξης Οικονομικής Επιτροπής του Δήμου 
Νίκαιας - Αγίου Ιωάννη Ρέντη, στο οποίο αναγράφονται 
οι πιστώσεις των σχετικών με την δαπάνη που προκα- 
λείται από την λήψη της παρούσης απόφασης κωδικών 
του προς έγκριση προϋπολογισμού, του οικονομικού 
έτους 2018, 

8. Την με αρ. 239/13-11-2017 απόφαση του Δημοτι¬ 
κού Συμβουλίου του Δήμου Νίκαιας - Αγ. I. Ρέντη του 
υπό έγκριση προϋπολογισμού του Δήμου οικονομικού 
έτους 2018. 

9. Οι ώρες της απασχόλησης καθ' υπέρβαση του υπο¬ 
χρεωτικού ωραρίου ορίζονται ανά εξάμηνο, χωρίς να 
υπάρχει η δυνατότητα αυξομείωσης μεταξύ των δύο 
εξαμήνων μέσα στο έτος ως εξής: 

Για απογευματινή υπερωριακή εργασία μέχρι εκατόν 
είκοσι (120) ανά υπάλληλο. 

Για υπερωριακή εργασία κατά τις νυχτερινές ώρες ή 
κατά τις Κυριακές και εξαιρέσιμες ημέρες, για υπαλλή¬ 
λους που ανήκουν σε υπηρεσίες που λειτουργούν, βάσει 
νόμου είτε όλες τις ημέρες του μήνα είτε σε δωδεκάωρη 
ή εικοσιτετράωρη βάση, μέχρι ενενήντα έξι (96) ώρες 
για τις Κυριακές και εξαιρέσιμες ημέρες ανά υπάλληλο. 

Για το προσωπικό των Ο.Τ.Α. πρώτου βαθμού που ανή¬ 
κει σε υπηρεσίες καθαριότητας, οι οποίες λειτουργούν, 
βάσει νόμου, σε εικοσιτετράωρη βάση, οι ως άνω ώρες 
ορίζονται μέχρι εκατόν ογδόντα (180) αντίστοιχα ανά 
υπάλληλο, αποφασίζουμε: 

Καθιερώνουμε συμπληρωματικά για το Δ' τρίμηνο του 
έτους 2018, την εργασιακή απασχόληση καθ' υπέρβαση 
του υποχρεωτικού ωραρίου, προκειμένου να πραγματο¬ 
ποιηθεί η κάλυψη τω εκτάκτων, επειγουσών καθώς και 
των αυξημένων αναγκών των Υπηρεσιών του Δήμου, 
για (04) τέσσερις εργαζόμενους με σχέση εργασίας 
Δημοσίου Δικαίου 12ωρης ή 24ωρης βάσης, (240) δια¬ 


κόσιες σαράντα ώρες για υπερωριακή απογευματινή 
εργασία, (192) εκατόν ενενήντα δύο ώρες για υπερω- 
ριακή νυχτερινή εργασία, (192) εκατόν ενενήντα δύο 
ώρες για υπερωριακή εργασία ημερήσια Κυριακών και 
εξαιρέσιμων, 

Απογευματινή Υπερωριακή Εργασία μέχρι την 22η ώρα 
των κάτωθι υπαλλήλων που ανήκουν στη Δ/νση Πρα¬ 
σίνου: 

Για (01) έναν ΠΕ Διοικητικών (60) εξήντα ώρες συνολ. 

Για (01) έναν ΔΕΤεχν. Υδραυλικών (60) εξήντα ώρες 
συνολ. 

Για (01) έναν ΔΕ Οδηγών (60) εξήντα ώρες συνολ. 

Για (01) έναν ΔΕΤεχν. Σιδηρουργών (60) εξήντα ώρες 
συνολ. 

Νυχτερινή Υπερωριακή Εργασία από την 22η ώρα έως 
6η ώρα πρωινή των κάτωθι υπαλλήλων που ανήκουν 
στην Δ/νση Πρασίνου: 

Για (01) έναν ΠΕ Διοικητικών (48) σαράντα οκτώ ώρες 
συνολ. 

Για (01) έναν ΔΕΤεχν. Υδραυλικών (48) σαράντα οκτώ 
ώρες συνολ. 

Για (01) έναν ΔΕ Οδηγών (48) σαράντα οκτώ ώρες συ¬ 
νολ. 

Για (01) έναν ΔΕΤεχν. Σιδηρουργών (48) σαράντα οκτώ 
ώρες συνολ. 

Υπερωρίες Κυριακών και Εξαιρέσιμων από 6η έως 22η 
ώρα των κάτωθι υπαλλήλων που ανήκουν στην Δ/νση 
Πρασίνου: 

Για (01) έναν ΠΕ Διοικητικών (48) σαράντα οκτώ ώρες 
συνολ. 

Για (01) έναν ΔΕΤεχν. Υδραυλικών (48) σαράντα οκτώ 
ώρες συνολ. 

Για (01) έναν ΔΕ Οδηγών (48) σαράντα οκτώ ώρες συ¬ 
νολ. 

Για (01) έναν ΔΕΤεχν. Σιδηρουργών (48) σαράντα οκτώ 
ώρες συνολ. 

Από την λήψη της παρούσης απόφασης και προκειμέ¬ 
νου για την εργασιακή απασχόληση καθ' υπέρβαση του 
υποχρεωτικού ωραρίου καθιέρωση των Μονίμων υπαλ¬ 
λήλων Δημοσίου Δικαίου προκαλείται δαπάνη ύψους 
ποσού 3.836,76 €, η οποία είναι εντός των ορίων των 
πιστώσεων που έχουν εγγράφει στους σχετικούς κωδι¬ 
κούς εξόδων του προϋπολογισμού του έτους 2018 και 
οι οποίοι έχουν ως εξής: 10.6012.0004, 20.6012.0004, 
30.6012.0001. 

Με απόφαση Δημάρχου οι παραπάνω ώρες θα κατα- 
νεμηθούν ειδικότερα στους εργαζόμενους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Νίκαια, 10 Οκτωβρίου 2018 
Ο Δήμαρχος 
ΓΕΩΡΓΙΟΣ ΙΩΑΚΕΙΜΙΔΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 5093/15.11.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























